钦定古今图书集成/明伦汇编/宫闱典/第078卷 > 太平御览 > 史良娣
## 钦定古今图书集成/明伦汇编/宫闱典/第078卷 > 太平御览 > 史良娣

按《汉书后妃传》：“卫太子史良娣，宣帝祖母也。太子有
妃，有良娣，有孺子，妻妾凡三等，子皆称皇孙。史良娣
家本鲁国，有母贞君兄恭，以元鼎四年入为良娣，生
男进，号史皇孙。武帝末，巫蛊事起，卫太子及良娣、史
皇孙皆遭害。史皇孙有一男，号皇曾孙，时生数月，犹
坐太子系狱。积五岁，乃遭赦。治狱使者邴吉，怜皇曾”
孙无所归，载以付史。恭恭母贞君年老，见孙孤，甚哀
之，自养视焉。后曾孙收养于掖庭，遂登至尊位，是为
宣帝。而贞君及恭已死，恭三子皆以旧恩封长子高
为乐陵侯，曾为将陵侯，元为平台侯。及高子丹以功
德封武阳侯，侯者凡四人。高至大司马、车骑将军，丹
左将军，自有传。